Крвави престо/30
Десета појава
КОПЉАНИК (дође) (из града излети стрела)

КОПЉАНИК:
А шта ме стрељаш? Боље би било,
Да се предате краљу честитом,
И поклоните пред њим до земље 
И молите га сви за опроштај,
На њега што сте мача дигнули 
И истурили барјак издаје.
Оруже ако не положите,
Преврнућемо из основа град,
И разнети вас на сабљама све.
СТРАЖАР (с' бедема):
Јунаци, велиш? Кад сте јунаци,
Хајдете горе? ми вас чекамо!
КОПЉАНИК:
Луда си и ти, к'о и вођа твој,
Е главу своју у торби носиш 
И противиш се гњеву краљевом.
Кад видиш данас ужасан призор,
Који ће скоро да се прикаже:
Пребледићеш к'о крпа какова,
А крв у жили следиће ти се:
К'о браћа што ће Кочопарева 
И ви ћете да главом платите 
Дубровник ако не предате нам.
СТРАЖАР (с' бедема):
Ми нисмо жене да се плашимо,
Нит’ ћемо дотле града предати,
Док једне главе на рамену је. —
(чују се бубњеви и глас трубе)
КОПЉАНИК:
Чујеш ли бубањ? Чујеш ли трубу?

Крвави престо